Thɔl 1
1
Dit Thɔ-lo-mon min gɔaa ni jɛn kä diit diaal.
Muɔŋ mäthni wutdä kɛ ciek
Ciek
2
Kɛ cimnidu cim ni ɣä,
kɛ ɣöö nhökdu gɔaa ni jɛn
kä kɔaŋ.
3
Kä wäl yi̱i̱rädu tëë kɛ ŋuäny
mi gɔaa.
Kä ciötdu gɔaaɛ ce̱tdɛ
kɛ ŋuäny yi̱i̱rä,
kɛ kui̱c ɛmɔ nhɔk nyier ji̱.
4
Naŋä kɛɛl kɛ ji̱,
malnɛ wä kɛ pɛ̈th,
bi ji̱n a kuäärä
naŋni ɣä dueelu.
Mäthni
Bi lɔcda wä tɛɛth
kɛ ji̱ kɛɛl,
bakɔ nhökdu liak ɛlɔ̱ŋ
kɛ liak mi leny
ni kɔaŋ.
Kä nhɔk män ji̱ kɛ thuɔ̱k.
Ciek
5
Ɣän cuɔlä kä gɔaa ɣä
lö män Jɛ-ru-tha-lɛm,
cuɔlä ce̱tnikɛ kɛmɛ Ke-dhar,
cuɔlä ce̱tnikɛ geel duëël
Thɔ-lo-mon.
6
/Cu ɣä dhɔt kɛ ɣöö cuɔlä.
Ɛ cäŋ ci ɣä waŋ ɔ.
Kä gak gaatmaar kɛ ɣä,
ci kɛn ɣä jak kä läät ka̱a̱kni
wal kɛ kui̱ kɔaŋ,
a cä thil gua̱a̱th mi yuɔpä
ni kakdä!
7
Luumdä, läri ɣä gua̱a̱th ɔ,
la yieni detku thi̱n ɔ,
gua̱a̱th ɔ la kɛn a lɔ̱ŋ
thi̱n ɔ kɛ cäŋdäär.
Kä ɛŋu bä ji̱ go̱r ɔ rɛy deet
yiëëni ti kɔ̱ŋ ɔ?
Wut
8
Kä mi kui̱ci män tin
gɔw ni kɛn ɛlɔ̱ŋ,
guuri bun deet,
kä lääkni dɛy deetku,
gekä gɛ̈wni yiëëni deet.
9
Ɣän luumdä, ca̱a̱tdä ji̱
kɛ ŋuɔ̱ɔ̱t jiöŋköör,
mi te rɛy jiöŋkööri Pɛro.
10
Kä ci nhiamdu gɔaa kɛ ciik
ji̱ethdu,
kä gɔaa ŋuäkdu kɛ tiɛk
da̱a̱pni tin riaw riaaw.
11
Bakɔ ji̱ lät kä ciik
jieth dääpä,
mi ca biɛl kɛ ciɛk in bo̱r.
Ciek
12
Kɛ gua̱a̱th in te kuäär
lɔ̱ŋä dhaŋädɛ,
cu wälä min kɔp ŋuänydɛ
jiɔam thiäŋ.
13
Luumdä ce̱tdɛ kɛ yio̱m wa̱l
in ŋuäny mi te kam thiinkä.
14
Ɛn luumdä ce̱tdɛ kɛ ɣena
mi ci ɣa̱r
rɛy ka̱a̱kni wal kɛ kui̱ kɔaŋ
kä Een-gɛ-di.
Wut
15
Gɔaani ɛlɔ̱ŋ luumdä,
gɔaay ɛlɔ̱ŋ,
kä wäŋku ce̱tkɛ nikɛ kunööri.
Ciek
16
Kä gɔaay ɛlɔ̱ŋ luumdä,
la lɔcdä a jak kä tɛth,
kä ko̱l tɔ̱ɔ̱cädan kɛ juaac.
Wut
17
Kä bi thi̱eer dueelan
a luɔ̱ɔ̱r,
kä bi kɔykɛ a buɔ̱w.
